2020-2021 йылдарҙа телепремияға “Ҡурай” каналы тамашасылары тәҡдим иткән исемлектән 45 дәғүәсе һайлап алынған. Был юлы туғыҙ номинация булды: “Ер кешеһе”, “Һөнәр оҫтаһы”, “Эшлекле ханым”, “Ҡул оҫтаһы”, “Ижади ғаилә”, “Миһырбанлы ғаилә”, “Спорт ғаиләһе”, “Йыл тренеры”, “Йыл режиссеры”. Премияның төп принцибы – еңеүселәрҙе ғәҙел юл менән билдәләү. 2020-2021 йылда БЮТ һәм “Ҡурай-ТВ” каналдарында һәр номинант тураһында тапшырыу эфирға сыҡты. Дәғүәселәрҙе тамашасылар интернет тауыш биреү юлы менән һайланы.